**МЕТОДИКА ЗА ОЦЕНКА НА ФИНАНСОВИЯ КАПАЦИТЕТ НА**

**КАНДИДАТИТЕ/ПАРТНЬОРИТЕ ПО ПРОЦЕДУРА „СОЦИАЛНО –ИКОНОМИЧЕСКА ИНТЕГРАЦИЯ НА УЧЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 2**

**ОПЕРАТИВНА ПРОГРАМА**

**„РАЗВИТИЕ НА ЧОВЕШКИТЕ РЕСУРСИ“ 2014 – 2020**

**ОПЕРАТИВНА ПРОГРАМА „НАУКА И ОБРАЗОВАНИЕ З АИНТЕЛИГЕНТЕН РАСТЕЖ“ 2014 - 2020**

1. **Регулаторна рамка**

Настоящата методика за оценка на финансовия капацитет на кандидатите/партньорите по Оперативна Програма „Развитие на Човешките Ресурси“ 2014 – 2020 г. е разработена в изпълнение на член 125, ал. 3, т.(г) от Регламент 1303/2013, член 196, ал. 1 от Регламент 1268/2012 и член 202, ал. 2 и ал. 3 от Регламент 1268/2012.

1. **Изискуеми документи**

**По ОП РЧР:**

При подаване на проектни предложения партньорите трябва да представят счетоводен баланс за предходната финансова година и Междинен отчет към 31.10.2020 г.

**Когато партньорът е новорегистрирана/новосъздадена** през текущата година организация, следва да приложи счетоводен баланс за периода от регистрацията на партньора до последната дата на месеца, предхождащ месеца на кандидатстване в ИСУН 2020 на етап подаване на проектно предложение.

**За партньори – ЮЛНЦ по ОП НОИР** финансовият капацитет се доказва с приложен счетоводен баланс и отчет за приходите и разходите за текущата[[1]](#footnote-1) и за предходната година.

В случай че проектното предложение е подадено през месец януари на текущата календарна година, партньорите по ОП НОИР следва да приложат счетоводен баланс и отчет за приходите и разходите за двете предходни години.

Когато **партньорът е община** се прави служебна проверка в Закона за държавния бюджет. Счита се, че организацията разполага с необходимия финансов капацитет, ако утвърдените разходи по бюджета на общината за текущата година са по-високи от размера на средствата (БФП), които ще разходва партньорът по проекта.

Когато **партньорът е второстепенен разпоредител с бюджетни средства** - финансовият капацитет се доказва с писмо за подкрепа (в свободна форма) от съответния първостепенен разпоредител или друг документ, от който се потвърждава/доказва, че утвърдените им разходи по бюджета за текущата година, са по-високи от размера на исканата БФП, която ще разходва партньора. Счита се, че организацията разполага с необходимия финансов капацитет, ако утвърдените разходи по бюджета на второстепенния разпоредител за текущата година са по високи от размера на исканата БФП, която ще разходва партньорът.

**Изискването за финансов капацитет за партньори по ОПНОИР - държавни и общински училища и детски градини** **се доказва с документ от съответния първостепенен разпоредител, от който се потвърждава/доказва, че утвърдените им разходи по бюджета за текущата година, са по-високи от размера на исканата БФП, която ще разходват. Счита се, че организацията разполага с необходимия финансов капацитет, ако утвърдените разходи по бюджета на второстепенния разпоредител за текущата година са по-високи от размера на исканата БФП, която ще разходват.**

1. **Изисквания към партньорите**

Партньорите, които ще разходват средства по проекта, трябва да разполагат със стабилни и достатъчни източници на финансиране за поддържане на своята дейност през целия период на изпълнение на проекта, за който се отпускат безвъзмездните средства, и за участие в неговото финансиране.

В случай, че оценителната комисия установи, че са налице индикации за затруднено финансово положение на кандидата, комисията ще отхвърли проектното предложение.

1. **Въведение в разработването на методиката**

Оценката за финансова стабилност дава информация за качеството на финансовата структура на кандидата и предоставя увереност, че той ще бъде в състояние да изпълни проектните дейности за периода на действие на договора.

Оценката се основава на няколко коефициента:

* коефициент за финансова независимост
* коефициент за рентабилност.

Методика отчита специфичните характеристики на кандидатите и може да бъде използвана за организации с различни юридически форми от търговски дружества до организации с нестопанска цел.

1. **Методика**

Коефициентите, които се използват за определяне на нивото на увереност произтичаща от процеса на оценка са следните:

1. ***Оценка на финансовата стабилност***

Тази оценка е основана на следните индикатори:

|  |  |
| --- | --- |
| I.Финансова независимост = | Собствен капитал (код 05000) |
| Сума на актива (код 04500) |
| II. Рентабилност = | Печалба или загуба (05600) |
| Сума на актива (04500) |

Посочените кодове са данни от счетоводния баланс:

Коефициента на финансова независимост отразява размера на собствения капитал като отношение към общата сума на активите. Това показва до каква степен организациите зависят от финансиране от трета страна. Колкото по-близо съотношението е до 1, толкова по финансово независима е организацията и има по-голяма автономия за управление. Колкото е по-близо съотношението до 0, толкова по - зависима е организацията е от финансиране от трета страна. Колкото по - нисък е коефициентът на финансова независимост, толкова по - трудно ще бъде да получат кредити и външно финансиране.

Коефициента на рентабилност измерва ефективността с която организациите използват своите активи.

1. ***Оценка***

За да бъде определено нивото (лошо или добро) на финансовата стабилност на партньора/ите се вземат предвид само данните от предходната финансова година по ОП РЧР и предходната финансова година по ОП НОИР (в случай че проектното предложение е подадено през месец януари на текущата календарна година, се взимат стойностите за предходната финансова година) и се използва следната таблица:

|  |  |  |
| --- | --- | --- |
| **Индикатори** | **Резултат** | **Точки** |
| I. Финансова независимост (ФН) | ФН ≥ 0,5  0,4 ≤ ФН < 0,5  0,3 ≤ ФН < 0,4  0 ≤ ФН < 0,3  ФН е отрицателно число | 4  3  2  1  -2 |
| II. Рентабилност | Рентабилност ≥ 2%  - 2% ≤ Рентабилност < 2%  Рентабилност < - 2% | 4  2  0 |

Сумата на точките за всеки индикатор ще ни даде обща оценка за финансовата стабилност на партньора.

|  |  |  |
| --- | --- | --- |
| **Оценка на финансовата стабилност** | **Лоша** | **Добра** |
| Общ брой точки | 2 и по малко | 3 и повече |

1. ***Тълкуване на резултатите***

На основата на общата оценка партньорите попадат в две основни категории:

**1. Добра финансова стабилност**

Партньорът демонстрира стабилен финансов профил. Изпълнени са условията за отпускане на безвъзмездна финансова помощ при нисък риск за средствата предоставяни от ЕС.

**2. Лоша финансова стабилност**

1. За периода от 01.01. на текущата календарна година до последния ден на месеца, предхождащ датата на кандидатстване. [↑](#footnote-ref-1)